El el ze el cao del departemento de Stato, menbro del gabineto del presidente dei Stati Unii d'Amèrica. El so canpo de lavoro no el ze costituio solché dai afari esteri, ma el ga anca conpetense in ànbito interno: se parla del segretàrio pì alto de grado del gabineto. Intrà łe altre robe, el porta vanti anca łe funsion de vardaseziłi che in vari stati łe ze inveze atribuie al ministro de ła Zustìsia. El 13 de zenaro 1781, el Congreso continentałe el gaveva istituio ła càrega de segretàrio ai Afari Esteri, in cao de l'omònemo departemento. El 27 de lujo 1789, el presidente George Washington el ga portà trasformar un documento congresuałe in leje, che reautoriza un reparto de Afari Esteri co roło ezecutivo, dirizesto da na omònema segreteria. El segretàrio de Stato el ze el cuinto in lìnea de sucesion inte el cazo andove inte el contenpo el presidente, el vicepresidente, el de ła Càmara dei raprezentanti e el presidente del Senato i morise.